Vejret på Rhodos er kendetegnet ved solrige somre med meget få regndage. Forårsvejret er oplagt for dig, der gerne vil ud og have nogle oplevelser i lune temperaturer. Sommervejret er derimod oplagt for dig, der vil have, at badeferien er sikret med varme temperaturer. Vi anbefaler dig at tage en tur ud til kysterne på denne tid af året, hvor du kan nyde de dejlige temperaturer og en behagelig brise – og så er det jo også muligt at kaste sig i bølgen blå. Hvis 28-31 grader er for varmt til din smag, kan du også vælge efteråret, hvor temperaturen falder lidt - men stadig er sommerlig og behagelig med en gennemsnitstemperatur på omkring 23-24 grader. Her kan du se en samlet oversigt over vejret på Rhodos.